Ziwa Timsah (pia linajulikana kama Ziwa Mamba) ni ziwa lililopo nchini Misri katika Delta la Mto Nile. Linapatikana katika eneo la kuanzia Bahari ya Mediteranea hadi katika Ghuba ya Suez, kupitia katika kanda ya Maziwa ya Bitter. Mwaka wa 1800, mafuriko yalijaza eneo la Wadi Tumilat na kusababisha pande za ziwa Timsah kujaa na kufurika na hii ikasababisha kupeleka maji upande wa kusini kwenye Ziwa Bitter kiasi cha umbali wa maili tisa. Mwaka 1862, ziwa hili lilifurika maji kutoka Bahari ya Shamu. Mfereji wa Suez, ambao ndio unaopeleka maji baridi katika eneo hilo, unakatiza katika ziwa Timsah. Kutokana na kuongezeka kwa mahitaji ya maji, mfereji huo umepanuliwa na hivyo kusababisha kushuka kwa kina cha maji katika Ziwa Timsah. Hali hii iligunduliwa mwaka 1871. Ziwa Timsah lipo kati ya eneo la shingo ya nchi baina ya Bahari ya Shamu na Bahari ya Mediteranea. Kituo cha mwisho katika mteremko huo kuna maziwa yenye maji baridi ambapo ziwa Timsah ni moja kati ya maziwa hayo. Eneo la Ziwa Timsah ni kiasi cha maili za mraba 5.4. Eneo kubwa la ziwa ni kina kirefu chenye tope lenye kimo cha futi 3 (mita 1).